《阮公啸台》
唐代·包融

荒台森荆杞，蒙笼无上路。传是古人迹，阮公长啸处。

至今清风来，时时动林树。逝者共已远，升攀想遗趣。

静然荒榛门，久之若有悟。灵光未歇灭，千载知仰慕。

作者简介：唐诗人，开元初，与贺知章、张旭、张若虚皆有名，号吴中四士。张九龄引为怀州司马，迁集贤直学士、大理司直。子何、佶，世称二包，各有集。融诗今存八首。